ટ્રાઈકોબેઝોઆર આ એક દુર્લભ છે અને બહુ જૂજ જોવા મળે છે. આખી દુનિયામાં 1 ટકાથી ઓછા કેસમાં થાય છે. એમાંય મહત્તમ ગઠ્ઠા હોજરીમાં જોવા મળે છે. આ કેસમાં નાના આંતરડામાંથી વાળનો ગઠ્ઠો કાઢવામાં આવ્યો છે જે જૂજ કહી શકાય. આખી દુનિયામાં આવા ફક્ત 40 આસપાસ કેસો રીપોર્ટ થયા છે. આવા દર્દીઓ સામાન્ય રીતે 13થી 20 વર્ષના, મુખ્યત્વે સ્ત્રીજાતિના હોય છે અને લાક્ષણિક રીતે કોઈ માનસિક અસંતુલનથી પીડાતા હોય અને વાળ ખાવાની ટેવ ધરાવતા હોય છે.